สวัสดีค้ะ อยากสอบถามว่าฉีดยาครบ3เข็มแล้ว ตอนแรก1:32 เมื่อวันที่16ก.ย.62 ไปมา1:16แล้วไม่ให้ยากิน ไม่นัดฉีดยาต่อแบบนี้มันจะลดลงรึเปล่าค้ะ
สวัสดีค่ะ ซิฟิลิสจัดเป็นโรคติดต่อทางเพศสัมพันธ์อย่างหนึ่ง ซึ่งเกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาการรักษาขึ้นกับระยะที่เป็น หากเป็นในระยะแฝง คือน่าจะได้รับเชื้อมานานพอสมควรแล้ว แพทย์จะฉีดยาเพนนิซิลิน 3 เข็ม ห่างกันเข็มละ 1 อาทิตย์ ถือว่ารักษาครบแล้ว และกลับไปติดตามอาการและเจาะเลือดซ้ำหลังการรักษา ปกติแล้วค่าเลือดควรลดลงอย่างน้อย 4 เท่าจึงจะถือว่าตอบสนองต่อการรักษาค่ะ แต่อย่างไรก็ตามอาจมีข้อยกเว้นขึ้นกับบุคคลได้ แนะนำปรึกษาแพทย์ที่ดูแลอีกครั้งว่าผลเลือดดังนี้สำหรับเราถือว่าหาย/ตอบสนองต่อการรักษาแล้วใช่หรือไม่ในโรคซิฟิลิซมักจะเป็นยาแบบฉีด ยาแบบกินจะเป็นยาอีกชนิดหนึ่งที่ให้ในกรณีที่แพ้ยาเพนนิซิลินเท่านั้นแนะนำการมีเพศสัมพันธ์โดยใส่ถุงยางอนามัยและไม่เปลี่ยนคู่นอนบ่อยๆอ่านเพิ่มเติม